stanford-oval/wikipedia huggingface dataset:
מבצע חץ מקשת (סרט)

| --- | --- |
כרזת הסרט
כרזת הסרט
 מבוסס על:  סיפור של דואיליו קולטי, ויטרויאנו פטרילי
 בימוי:  מייקל אנדרסון
 הופק בידי:  קרלו פונטי
 תסריט:  אמריק פרסבורגר
 עריכה:  ארנסט וולטר
 שחקנים ראשיים:  ג'ורג' פפארד סופיה לורן טום קורטני ריצ'רד ג'ונסון
 מוזיקה:  רון גודווין
 צילום:  ארווין הילר
 מדינה:  בריטניה בריטניה
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  1 באפריל 1965
 משך הקרנה:  116 דקות
 שפת הסרט:  אנגלית גרמנית
 סוגה:  סרט פעולה, סרט ריגול, סרט פשע 
 הכנסות:  3,700,000‏$
 דף הסרט ב־IMDb
 
מבצע חץ מקשת (באנגלית Operation Crossbow) הוא סרט מלחמה, ריגול ופעולה בריטי משנת 1965 בהפקתו של קרלו פונטי ובבימויו של מייקל אנדרסון, עם ג'ורג' פפארד, סופיה לורן, לילי פלמר, טום קורטני וריצ'רד ג'ונסון בתפקידים הראשיים.
העלילה היא ברובה בדיונית לפי סיפור של דואיליו קולטי אבל מתבססת על אירועים היסטוריים אמיתיים. היה אמנם מבצע בשם "חץ מקשת" (Operation Crossbow) למלחמה נגד הטילים הגרמניים אבל הוא כלל הגברת אמצעי ההתגוננות והפצצת אתרי השיגור שלהם. חלק מהדמויות בסרט הן אמיתית: - וינסטון צ'רצ'יל, דאנקן סנדיס (אנ'), פרופ' לינדרמן (אנ'), האנה רייטש ועוד.
העלילה מתחלפת בין סצנות שמתארות את בניית הטילים כשהאנשים מדברים גרמנית ובין ניסיונות הבריטים לחבל במתקני השילוח והייצור של הטילים.
לילי פלמר זכתה בפרס השחקנית הטובה ביותר בפסטיבל הסרטים בסן סבסטיאן.
תקציר העלילה

1943, הגרמנים מפתחים את טיל V-1 בפנמינדה. מנהל המבצע הוא גנרל זימן (פול הנרייד) ומפקד המקום מטעם האס אס הוא גרופנפיהרר לינץ (הלמוט דנטין). הטילים נוטים לצד אחד ומתרסקים. טייסים "מתנדבים" להיכנס לטיל ולמצוא את הסיבה ומתרסקים איתו עד שהטייסת האנה רייטש (ברברה רוטינג) נכנסת לטיל, מגלה את סיבת הסטייה ונוחתת בשלום. כעת הגרמנים מוכנים לשלח את הטיל הראשון.
וינסטון צ'רצ'יל (פטריק וימרק) מודאג ומזמן את חתנו, דאנקן סאנדיס (ריצ'רד ג'ונסון) להקים קבינט שיעסוק בבעיה. קונסטנס בבינגטון סמית' (אנ') (סילביה סימס) מפענחת תצלומי אוויר מעל פינמונדה כחשודים לאתרי טילים.
פרופסור לינדמן (טרוור הווארד), היועץ המדעי של צ'רצ'יל טוען שאין אלה טילים אלה אחיזת עיניים של הגרמנים. סאנדיס לא משתכנע ושולח מפציצים להפציץ את פינמונדה. הגרמנים מעבירים את הייצור לדרום גרמניה ומתחילים לייצר את ה-V-2. לשם זה הם מגייסים מהנדסים מארצות הכבושות.
מפקד המודיעין הבריטי, גנרל בויד (ג'ון מילס) מארגן סוכנים שיחדרו למפעל ייצור הטילים ונותן להם זהות של מהנדסים שכנראה נהרגו. רוברט הנשו (טום קורטני) מקבל זהות של מהנדס הולנדי בשם יקוב ביוס, לוטננט קרטיס (ג'ורג' פפארד) מקבל זהות של מהנדס הולנדי. מרואיין נוסף בשם במפורד (אנתוני קווייל) לא עובר את המיון ולבסוף מסתבר שהוא סוכן כפול. שניהם מוצנחים ליד המבורג ומגיעים לבית מלון שהמנהלת שלו היא סוכנת גרמניה אנטי נאצית בשם פרידה (לילי פלמר).
מסתבר שאותו יקוב מבוקש על ידי המשטרה כחשוד ברצח. הוא נעצר, "מודה באשמה" ומסכים להיות סוכן כפול אך לרוע מזלו הוא מזוהה על ידי במפורד שראה אותו במשרדי המודיעין בלונדון. לאחר חקירה קצרה הוא מוסגר לגסטפו ומוצא להורג.
למלון מגיעה אשתו של המהנדס ההולדי, נורה (סופיה לורן) היא מזהה מיד שקורטני אינו בעלה אך מסכימה להעלים עין כדי שיאפשרו לה לחזור עם ילדיה להולנד. קרטיס חותם לה בשם "בעלה" אבל לאחר שהוא עוזב, יורה בה פרידה למוות באקדח עם משתיק קול כדי שלא תגלה דבר.
במקום הנשו שהוצא להורג, מצניחים סוכן נוסף, פיל ברדלי (ג'רמי קמפ). הם מצליחים להיכנס כמהנדסים למרכז הייצור והשילוח התת-קרקעי. במפורד מגלה שקרטיס הוא מתחזה ומפעיל את האזעקה. ברדלי נתפס אבל קרטיס מצליח ברגע האחרון להיכנס לאזור השילוח, להרוג את רוב הגרמנים שם. במפורד מבקש ממנו להיכנע אחרת יהרוג את ברדלי. באותה שעה מתקרבים מפציצים למפעל. ברדלי צועק לקרטיס על איזה מתג ללחוץ. המטוסים מזהים את המטרה בדיוק כשהכיפה נפתחת והטיל אמור לצאת. הפצצות חודרות ומשמידות את הטיל ואת כל האנשים שנמצאים שם.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ורג' פפארד | לוטננט ג'ון קרטיס | סוכן בריטי |
| סופיה לורן | נורה |  |
| טום קורטני | רוברט הנשו | סוכן בריטי |
| אנתוני קווייל | במפורד | סוכן כפול |
| לילי פלמר | פרידה | סוכנת אנטי נאצית |
| ריצ'רד ג'ונסון | דאנקן סנדיס | שר האספקה |
| ג'רמי קמפ | פיל ברדלי | סוכן מתנדב |
| טרוור הווארד | פרופ' לינדרמן | יועץ מדעי |
| ג'ון מילס | גנרל בויד | ראש המודיעין הבריטי |
| ברברה רוטינג | האנה רייטש | טייסת נאצית |
| פול הנרייד | פרופ' זימן | ראש פרויקט הטילים |
| הלמוט דנטין | גרופנפיהרר לינץ | מפקד פרויירט הטילים |
| ריצ'רד טוד | קומנדר קנדל | איש מודיעין בריטי |
| סילביה סימס | קונסטנס בבינגטון סמית | מפענחת תצלומי אוויר |
מדרשת ראשית ירושלים

לוגו ראשית ירושלים המרכז לסיורים ולימודי ירושלים
ראשית ירושלים הוא מרכז סיור ולימוד הממוקם בירושלים ומשמש כבית ספר שדה העוסק בהדרכת סיורים לימודיים בירושלים וסביבותיה. המרכז נוסד בשנת 1992 ונלמדים בו ארכאולוגיה, היסטוריה, תנ"ך ונושאים נוספים הקשורים לידיעת הארץ. מטרת המרכז היא חינוך לערכי ירושלים וחיבור בין הציבוריות הישראלית לירושלים.
המרכז פועל בפיקוח האגף לתרבות תורנית במשרד החינוך ומשתייך לפורום אשכולות - פורום מרכזי תודעה וזהות ישראלית.
פעילות המרכז

המרכז מפעיל הדרכות באזורים: ירושלים, הרי יהודה, שפלת יהודה, במת בנימין, גוש עציון ומדבר יהודה. במרכז פועלות בנות שרות לאומי ומדריכים אשר עברו הכשרה והתמחות בהדרכה ובהכרת ירושלים. בין הפעילויות:
סיורים בכל חלקי ירושלים.
קורסים וסיורי מבוגרים.
סדנאות הכרות עם תקופות שונות בירושלים - משולבות בסיור וממחישות למטיילים כיצד חיו בתקופות שונות (בימי בית המקדש השני, במאה התשע-עשרה, בימי הפלמ"ח ועוד).
סיורי עששיות בעיר העתיקה.
סיורים מותאמים לבני/בנות מצווה, סיורים מיוחדים למסיבות סידור וחומש, סיורים המותאמים ללוח השנה העברי.
מרכז מבקרים

מרכז המבקרים של ראשית ירושלים שוכן בנבי סמואל בסמוך לגן לאומי נבי סמואל. במרכז ניתנים שירותי הדרכה ומוקרן בו סרט אודות חייו של שמואל הנביא. המרכז משמש גם כאולם שמחות עבור מבקרים בגן הלאומי ובעיקר לחגיגות חלאק'ה.
הוצאת ספרים

ראשית ירושלים פועלת יחד עם הוצאת 'שערים לחקר ירושלים' לחקר פינות עלומות ונסתרות בעברה היהודי של ירושלים.
הספרים שיצאו לאור מבית היוצר של המרכז:
שרגאי נדב, על אם הדרך סיפורו של קבר רחל, ירושלים תשס"ח.
שפנייר יוסי ד"ר, עורי צפון (2 חלקים) ההתיישבות מצפון לירושלים במושב עטרות ונווה יעקב, ירושלים תשס"ט.
חסיד של ארץ ישראל חייו ופועלו של ר' ניסן ב"ק ושכונת בתי ניסן ב"ק, ירושלים תשס"ח.
הרצוג דורון, בדבקות ובאמונה מאתיים שנים לעליית תלמידי הגר"א לארץ ישראל, ירושלים תשע"ו.
אודם רעות, חלוצים בין החומות סיפורה של התנחלות נח"ל מוריה בעיר העתיקה, ירושלים תשע"ו.
סיור בליווי עששיות בירושלים
מרכז המבקרים של ראשית ירושלים בנבי סמואל
מבער

חיתוך מסילת רכבת באמצעות מבער חמצן-אצטילן
מבער הוא מכשיר המשמש ליצירת להבה מבוקרת על ידי בעירה של גז דליק.
שימושים

מבער יכול להיות מכשיר בפני עצמו או להיות חלק ממערכת (למשל בכיריים). השימושים הנפוצים של מבערים הם חימום חומרים, בישול, הלחמה, ריתוך, התכה, חיתוך (בעיקר של מתכות), אמנות (למשל ניפוח זכוכית). קיימים גם מבערים המיועדים לתאורה.
מבנה ופעולה

המבער בנוי מנחיר (או שניים, ראו להלן) המחובר לצינור, אליו מוזרם גז דליק מתוך מכל דרך ברז המאפשר שליטה על עוצמת הזרימה. יש מבערים הכוללים גם מצית. עם פתיחת הברז זורם הגז דרך הצינור ונפלט מהנחיר. הצתתו יוצרת להבה יציבה ובגודל קבוע, על פי יעודו של המבער ובהתאם למצב הברז. קיימים מבערים עם צינורות מתכתיים ומבערים עם צינורות גמישים, בהתאם לשימוש הנדרש.
מבנה ופעולה > דלק

הגזים העיקריים המשמשים במבערים הם אצטילן, פרופן, בוטאן, גז טבעי, גפ"מ ומימן. במבער פשוט, הלהבה נוצרת מחימצון של הגז באוויר. במבערים עם שני נחירים משמש הנחיר השני להזרמת חמצן ליצירת להבה בטמפרטורה גבוהה: לדוגמה, טמפרטורת להבה אדיאבטית של פרופן עם אוויר (בתנאי סביבה של 20°C ולחץ אטמוספירי 1 בר) היא 1980°C, בעוד שבאותם התנאים הלהבה של פרופן עם חמצן תבער בטמפרטורה של 2800°C.
מבערים מיוחדים

להביור הוא מבער המשמש כנשק.
מבער חמצן-מימן משמש לריתוך ולתאורה מתחת לפני המים.
מבערים שהם חלק מתנור התכה מקבלים אוויר בלחץ באמצעות מפוח.
מבער בונזן משמש לחימום ועיקור במעבדות.
לשימוש ביתי קיימים מבערי יד המשמשים בבישול, למשל ליצירת שכבת קרמל מעל למאכל כגון בקרם ברולה.
מבערים בעלי נחירים רחבים מאוד המשמשים לבישול בסירי מחנאות מכונים "כלב גז". מבערים קטנים נקראים גזיה. כלבי גז משמשים גם לחימום זפת לאיטום גגות.
בטיחות

השימוש במבערים מערב גזים דליקים מאוד ואש גלויה, ולכן כרוך בסיכון מוגבר. על מנת לצמצם את הסיכוי להתרחשות תאונות הנובעות משימוש במבערים ולהקטין את נזקן אם התרחשו קיימים מגוון של אמצעי בטיחות וטכניקות עבודה מיוחדות. גופים מאסדרים כמוסד לבטיחות ולגיהות בישראל, ה-OSHA וה-NFPA בארצות הברית מפרסמים הנחיות לאמצעי הבטיחות שיש לנקוט בעת שימוש במבערים. בנוסף, חברות פרטיות העוסקות בתחום מציעות קורסי הכשרה בתחום הבטיחות בשימוש במבערים.
הערות שוליים

↑  https://www.osh.org.il/uploadfiles/b009_rituh-gaz_2.pdf
↑  http://www.mtz.org.il/imgs/site/ntext/betihut_ga1z.pdf
↑  דוגמה להוראות בטיחות
| --- | --- |
בקרת זהויות :  NLI: 987007558060105171  NKC: ph124131 
שימוש במבער גז להכנת קרם ברולה
מורן דוד

| --- | --- |
אין תמונה חופשית
 לידה:  1982 (בת 42 בערך)
 מוקד פעילות:  ישראל 
 עיסוק:  פזמונאית, מלחינה, זמרת
 סוגה:  פופ
 שפה מועדפת:  עברית 
 
מורן דוד (נולדה ב-1982) היא פזמונאית, מלחינה וזמרת ישראלית.
ביוגרפיה

דוד החלה את דרכה כזמרת הליווי (אנ') של זמרים שונים, בהם יהודה פוליקר ועידן יניב, ובשנת 2014 החלה לכתוב ולהלחין שירים עבור אמנים שונים, בהם "בום" של הראל סקעת, "אוויר" של שירי מימון, שהגיע למקום ה-35 במצעד הפזמונים העברי השנתי של גלגלצ ואתר וואלה! NEWS, "איביזה" של עברי לידר, שיר הנושא של הסרט הנושא את אותו השם ו"אינתה דאיימן" של שרית חדד, שהגיע למקום הראשון במצעד השבועי של מדיה פורסט ואף היה לשיר ה-26 המושמע ביותר בשנת 2015, לפי נתוני החברה. באותה השנה, הוציאה יחד עם הזמר עברי לידר דואט בשם "קר קר", שנכלל באלבומו, "האהבה הזאת שלנו". בשנת 2018 דוד ניהלה מוזיקלית את הזמרת עדי ביטי. דוד כתבה והלחינה עבור עדי את השיר "קהירו" יחד עם עידו אוחיון, וכן את השיר "אנחנו שניים" עם אוחיון והדס כהן.
בשנת 2019 יצא סינגל הבכורה של הזמר עדן מאירי, "לך עם האמת שלך", שכתבה והלחינה דוד במקור לזמר ישי לוי, והשתתפו בכתיבתו גם חנן בן ארי ויהונתן בן סימון. השיר זכה להצלחה רבה בתחנות הרדיו, ואף הגיע למקום ה-18 במצעד ההשמעוות ברדיו השנתי של חברת מדיה פורסט, וה-30 במצעד הפזמונים העברי השנתי של גלגלצ ווואלה! NEWS לשנת ה'תשע"ט. עוד באותה השנה, כתבה והלחינה את השיר "מישהו יחבק אותי", שיר הנושא של הסרט "המוסד". באותה השנה, דוד ניהלה מוזיקלית את הזמרת שיר חיימוב, והלחינה עבורה את השיר "הוא" שנכתב על-ידי הדס כהן, וכן את השיר "עד שתקרא לי שוב" שנכתב על-ידי עמרי קסטן.
בשנת 2020 כתבה והלחינה יחד עם אבישי רם את השירים "איפה את" של אליעד נחום ו"רכבת הרים" של אייל גולן, שהגיעו למקומות ה-30 וה-23 בהתאמה במצעד הפזמונים העברי השנתי של גלגלצ ו-ynet לשנת ה'תש"ף.
שירים בולטים

| שנה | אמן | שיר | מילים | לחן | מקור |
| --- | --- | --- | --- | --- | --- |
| 2014 | הראל סקעת | בום | מורן דוד, ניר פייבל | מורן דוד |  |
| 2015 | שירי מימון | אוויר | נעם חורב | מורן דוד |  |
| 2015 | עברי לידר | איביזה | מורן דוד, עברי לידר | מורן דוד |  |
| 2015 | שרית חדד | אינתה דאיימן | מורן דוד, סהר חגי | מורן דוד |  |
| 2015 | עברי לידר | קר קר | דודי בר דוד | מורן דוד |  |
| 2016 | אניה בוקשטיין | יש לנו סיכוי | אניה בוקשטיין | מורן דוד, אניה בוקשטיין, ג'וני גולדשטיין, גליה ירון |  |
| 2016 | ענבל ביבי | Dominoes | מורן דוד, אהרון לוי | מורן דוד |  |
| 2017 | ריטה | לא מוותרת | ריטה, צרויה להב | מורן דוד |  |
| 2017 | הראל סקעת | את לי הכל | ניר פייבל | מורן דוד |  |
| 2018 | עדי ביטי | אנחנו שניים | מורן דוד, הדס כהן, עידו אוחיון | מורן דוד, עידו אוחיון |  |
| 2018 | עדי ביטי | קהירו | מורן דוד, עידו אוחיון | מורן דוד, עידו אוחיון, יהודה פוליקר |  |
| 2019 | שירי מימון | נשימה | הדס כהן | מורן דוד |  |
| 2019 | ניב דמירל | כל הקלפים | מורן דוד, מאי דוד | מורן דוד, מאי דוד |  |
| 2019 | עדן מאירי | לך עם האמת שלך | מורן דוד, חנן בן ארי, יהונתן בן סימון | מורן דוד |  |
| 2019 | שרית חדד | מישהו יחבק אותי | מורן דוד, הדס כהן, הנרי | מורן דוד |  |
| 2019 | עדן מאירי | מה עשה לנו הזמן | מורן דוד | מורן דוד, מאי דוד |  |
| 2019 | עידן יניב | אם תלכי | מורן דוד, יהונתן בן סימון | מורן דוד |  |
| 2019 | שיר חיימוב | הוא | הדס כהן | מורן דוד |  |
| 2019 | שיר חיימוב | עד שתקרא לי שוב | עמרי קסטן | מורן דוד |  |
| 2020 | שירי מימון | ויטני | מורן דוד, חנן בן ארי | מורן דוד, רונן רצבי |  |
| 2020 | אליעד נחום | איפה את | מורן דוד, אבישי רם | מורן דוד, אבישי רם |  |
| 2020 | זהבה בן | בא לי | מורן דוד, בר אגאי | מורן דוד, בר אגאי |  |
| 2020 | חמסה | אינתי חייאתי | מורן דוד, הדס כהן | מורן דוד |  |
| 2020 | אייל גולן | רכבת הרים | מורן דוד, אבישי רם | מורן דוד, אבישי רם |  |
| 2020 | רד בנד, שירי מימון | Let Me Down | מורן דוד, בר אגאי, ארי פפר | מורן דוד, בר אגאי |  |
| 2021 | עדי אולמנסקי | בסדר | מורן דוד, נועם עקרבי | מורן דוד, נועם עקרבי |  |
| 2021 | עדן מאירי | גלדיאטור | מורן דוד, יובל מזרחי | מורן דוד, יובל מזרחי |  |
| 2021 | גאידה, מגי היקרי | מה נהיה | מורן דוד, נועם עקרבי | מורן דוד |  |
| 2022 | שירי מימון | גן עדן | מורן דוד, חנן בן ארי | מורן דוד, רונן רצבי |  |
| 2023 | קובי אפללו | כמה פשוט | מורן דוד, שירית קלדרון זיתוני | מורן דוד |  |
| 2024 | משי קליינשטיין | זה לא הזמן ללכת | מורן דוד | מורן דוד |  |
הערות שוליים

1 2  אושר סיגרון, מאחורי השירים: "את השיר של עדן מאירי כתבתי בכלל לישי לוי", באתר פרוגי, 9 ביולי 2019
↑  אסף נבו, ‏"בום": הראל סקעת בשיר חדש, באתר ‏מאקו‏, 20 בינואר 2014
↑  "מתוק כשמרלי" הוא שיר השנה של גלגלצ: תוצאות המצעד הישראלי השנתי, באתר וואלה, 10 בספטמבר 2015
↑  המצעד השבועי, שבוע 29, 2015, באתר מדיה פורסט ישראל
↑  קליה מור, ‏עברי לידר שוב עושה עברי לידר ולא מחדש כלום, באתר ‏מאקו‏, 12 בפברואר 2015
1 2  עדן מאירי - לך עם האמת שלך, באתר ‏מאקו‏, 20 במאי 2019
↑  שגיא בן נון‏, אייל גולן, עומר אדם או סטטיק ובן אל: מהו השיר הכי מושמע ברדיו?, באתר וואלה, 3 בספטמבר 2019
↑  "מסע" של אליעד הוא שיר השנה של גלגלצ: תוצאות המצעד השנתי, באתר וואלה, 26 בספטמבר 2019
1 2  שרית חדד - מישהו יחבק אותי, באתר ‏מאקו‏, 24 ביוני 2019
↑  ynet, העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020
↑  הראל סקעת - בום, נבדק ב-2023-04-23
↑  שירי מימון - אוויר, נבדק ב-2023-04-23
↑  עברי לידר - איביזה, נבדק ב-2023-04-23
↑  שרית חדד - אינתה דאיימן - Sarit Hadad, נבדק ב-2023-04-23
↑  עברי לידר ומורן דוד - קר קר (אודיו), נבדק ב-2023-04-23
↑  103FM, ‏אניה בוקשטיין: "את האודישן ל'משחקי הכס' צילמתי בסלון", באתר מעריב אונליין, 26 במאי 2016
↑  Inbal Bibi - Dominoes - ענבל ביבי, נבדק ב-2023-04-23
↑  "לא מוותרת": ההופעה של ריטה שהפכה לקליפ, באתר ynet, 21 בינואר 2018
↑  משה אבוטבול, את לי הכל: הראל סקעת בקליפ הרשמי ל-"גאליס קונקט", באתר פרוגי, 13 באפריל 2016
↑  דודי פטימר, ‏בלי פרובוקציות: "אנחנו שניים" מעלה את עדי ביטי לליגה של הגדולים, באתר מעריב אונליין, 25 ביולי 2018
↑  עדי ביטי - קהירו, באתר ‏מאקו‏, 8 במאי 2018
↑  רן בוקר, שירי מימון: "נטע ברזילי היא חד פעמית", באתר ynet, 13 במרץ 2019
↑  הדי קולמר, סיכומוזיקלי: הדואט החדש של קרן פלס ורון בוחניק, באתר פרוגי, 5 באפריל 2019
↑  עדן מאירי - מה עשה לנו הזמן, באתר ‏מאקו‏, 1 בספטמבר 2019
↑  מערכת מעריב אונליין, ‏חוזר לזירה: עידן יניב שב בסינגל טרי ומרגש במיוחד, באתר מעריב אונליין, 9 בדצמבר 2019
↑  שיר - הוא, באתר YouTube, ‏2019-07-29
↑  שיר - עד שתקרא לי שוב, באתר YouTube, ‏2019-12-01
↑  שירי מימון - ויטני, באתר ‏מאקו‏, 1 בינואר 2020
↑  מסע בבידוד: אליעד הופיע מסלון ביתו מול גולשי וואלה! NEWS, באתר וואלה, 1 באפריל 2020
↑  ערן סויסה, זהבה בן: "הקורונה הביאה גם קול שפוי", באתר ישראל היום, 26 במאי 2020
↑  להקת חמסה - אינתי חייאתי, באתר ‏מאקו‏, 2 באוגוסט 2020
↑  אבי שושן, אם אייל גולן רוצה להיטים, הוא צריך לחשב מסלול מחדש, באתר ynet, 20 באוגוסט 2020
↑  Shiri Maimon & Red Band - Let Me Down - שירי מימון & רד בנד, נבדק ב-2023-04-23
↑  בסדר (פרויקט הסירנות של מורן דוד), נבדק ב-2023-04-23
↑  עדן מאירי - גלדיאטור, נבדק ב-2023-04-23
↑  פרויקט הסירנות של מורן דוד - גאיידה ומגי היקרי | מה נהיה, נבדק ב-2023-04-23
↑  שירי מימון - גן עדן - Shiri Maimon - Heaven, נבדק ב-2023-04-23
↑  קובי אפללו - כמה פשוט, נבדק ב-2023-04-23
↑  משי קלינשטיין - זה לא הזמן ללכת
| --- | --- |
בקרת זהויות :  NLI: 987007601755605171  VIAF: 87148035977787972275   WorldCat (עם VIAF): 87148035977787972275
לבבות הארגמן (סרט)

| --- | --- |

 בימוי:  אליזבת אלן 
 הופק בידי:  איימי בער, לזלי מורגנשטיין 
 תסריט:  סופיה קרסון, ליז וו גרסיה, קייל ג'ארו 
 עריכה:  ישי סטון 
 שחקנים ראשיים:  סופיה קרסון קאט קנינג לינדן אשבי ג'ון הרלן קים ניקולס גאליצין שוזן ג'ייקובס אנתוני איפוליטו 
 מוזיקה:  טוני קנל, בלייק נילי 
 מדינה:  ארצות הברית 
 חברת הפקה:  Alloy Entertainment, נטפליקס 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  29 ביולי 2022 
 משך הקרנה:  122 דק' 
 שפת הסרט:  אנגלית 
 סוגה:  סרט רומנטי, סרט דרמה, music-themed film 
 דף הסרט ב־IMDb
 
לבבות הארגמן (באנגלית: Purple Hearts) הוא סרט דרמה רומנטית אמריקאי, שהופק עבור נטפליקס ובוים על ידי אליזבת אלן רוזנבאום. הוא מבוסס על רומן באותו שם מאת טס ווייקפילד.
הסרט עלה לנטפליקס ב-29 ביולי 2022.
שחקנים ודמויות

ניקולס גאליצין – לוק
סופיה קרסון – קאסי
שוזן ג'ייקובס – פרנקי
קאט קנינג – נורה
לינדן אשבי – אביו של לוק
אנתוני איפוליטו – ג'ונו
סקוט דקר – אחיו של לוק
שרה ריץ' – היילי
ג'ון הרלן קים – טובי
הערות שוליים

↑  D'Alessandro, Anthony; D'Alessandro, Anthony (2021-08-04). "Nicholas Galitzine Joins Alloy Entertainment's Sofia Carson 'Purple Hearts' Pic With Netflix Taking Global Rights". Deadline (באנגלית). נבדק ב-2022-06-02.
↑  O'Rourke, Ryan (2022-04-27). "'Purple Hearts' Images Reveal a Marine and a Songwriter in Love". Collider (באנגלית). נבדק ב-2022-06-02.
↑  Grobar, Matt; Grobar, Matt (2021-09-27). "'Purple Hearts': Netflix YA Pic Adds Chosen Jacobs, John Harlan Kim & More To Cast, Sets Justin Tranter & Sofia Carson As Songwriters". Deadline (באנגלית). נבדק ב-2022-06-02.
מוחמד תקי מסבאח יזדי

מוחמד תקי מסבאח יזדי (בפרסית: محمدتقی مصباح یزدی گیوه‌چی; 31 בינואר 1935 – 1 בינואר 2021) היה אייתוללה איראני, חוקר, תאורטיקן פוליטי ופילוסוף שיעי ששימש כמנהיגה הרוחני של חזית המהפכה האסלאמית ליציבות. הוא היה חבר במועצת המומחים האיראנית ובשלב מסוים שמו הועלה כמועמד אפשרי לרשת את המנהיג העליון של איראן, עלי ח'אמנאי.
ביוגרפיה

יזדי נולד בעיר יזד באיראן. שם משפחתו האמיתי של יזדי היה ג'וואצ'י (בפרסית: گیوه‌چی), שם משפחה תעסוקתי המצביע כי אבותיו עסקו בייצור סוג של הנעלה מסורתית הנקראת ג'ווה. לאחר שסיים את לימודיו היסודיים בעיירה יזד בגיל 13, הוא נכנס לבית הספר חאן, סמינר בעיר הולדתו. הוא גם למד בבית הספר שאפיה, סמינר נוסף בעיר לפני שעבר לבית הספר ההינדי של נג'ף בעיראק בשנת 1950. לימודיו של יזדי בעיראק נמשכו 7 חודשים. לאחר מכן עבר לקום כדי ללמוד בסמינר קום, שם המשיך את לימודיו בפיקה (תורת משפט האסלאמית).
מסבאח יזדי הפך פעיל פוליטית ב-1963, בעקבות תנועת ה-15 של חרדאד (הפגנות נגד מעצרו של האייתוללה רוחאללה ח'ומייני). הוא היה מעורב בארגון קהילתי של עצומות המופצות נגד הרפורמות של המהפכה הלבנה של השאה. לאחר שח'ומייני שוחרר ממעצר, היה מסבאח יזדי בין אנשי הדת שחגגו בבית הספר פייזיה. הוא נטש את הפעילות הפוליטית לפני גלותו של האייתוללה ח'ומייני ב-1964 וחזר לעבודה תאולוגית. הוא חיבר יצירות המכחישות בתוקף את הקונצנזוס ההיסטורי לפיו רעיונותיו של עלי שריעתי תרמו במשהו למהפכה האיראנית של 1979. נטען כי מסבאח יזדי היה "מבודד פוליטית" עד 1989, אז מת רוחאללה ח'ומייני.
ב-1997, לאחר בחירתו של הנשיא מוחמד ח'אתמי, עודד מסבאח יזדי את משמרות המהפכה ואת תנועת תנועת חזבאללה האיראנית להפסיק את ההתחזקות של המחנה הרפורמי בכל אמצעי, כולל אלימות.
הוא הוגדר על ידי העיתונאי והפעיל הפוליטי אכבר גנג'י כ"מי שעודד או הוציא פתוואות, או צווים דתיים" עבור התנקשויות בשרשרת הרצח של חמישה מתנגדי משטר איראנים ב-1998.
לאחר שקיעתה של התנועה הרפורמית ב-2003, תומכיו השיגו הישגים בבחירות המקומיות והפרלמנטריות. בשנת 2005 תמך מסבאח יזדי בהתמודדות הנשיאותית של מחמוד אחמדינז'אד ולאחר מכן השיג "השפעה ישירה" בממשלת איראן באמצעות מינוי תומכים נאמנים "למשרות גבוהות" לאחר ניצחונו של אחמדינז'אד.
הוא נבחר לכינוס השני, שלישי ורביעי של מועצת המומחים האיראנית וכך היה חבר בגוף זה החל מ-21 בפברואר 1991 עד 22 בפברואר 1999 כנציג פרובינציית ח'וזסתאן והחל מתאריך זה עד 23 במאי 2016 כנציג פרובינציית טהראן.
הערות שוליים

↑  Battle for Iran shifts from the streets to the heart of power. Peter Beaumont. 28 June 2009 Reyrieved 15 July 2009
1 2 3 4  Nikpour, Abbas (במרץ 2002) [Esfand 1380–Farvardin 1381], "Ayatollah Mesbah, From Margins to the Middle of the Text", Gozaresh (בפרסית), no. 132–133, pp. 47–52, ISSN 1021-450X {{citation}}:  (עזרה)
↑  Nasr, Vali (2006). The Shia Revival. Norton. p. 216.
↑  "Ganji Identified Fallahian As The "Master Key" In Chain Murders". Iran Press. אורכב מ-המקור ב-2013-04-28.
↑  "Iranian Clerics' Angling Stirs Worry on Absolute Rule". The New York Times. 25 בספטמבר 2006. {{cite web}}:  (עזרה)
↑  "نتایج چهارمین دوره انتخابات خبرگان رهبری". Ministry of Interior of Iran. אורכב מ-המקור ב-15 באפריל 2016. נבדק ב-10 במרץ 2016. {{cite web}}:  (עזרה)
| --- | --- |
בקרת זהויות :  NLI: 987007257288005171  GND: 115495479  ISNI: 0000 0000 8280 2496  LCCN: n87827668  NTA: 207228833  VIAF: 281613674   WorldCat (עם VIAF): 281613674
מבצע חץ דרומי

מבצע חץ דרומי היה מבצע צבאי של צה"ל שנערך מה-31 במרץ ועד ה-5 באפריל 2006 כנגד ארגוני הטרור בראשם חמאס ברצועת עזה.
רקע

ב-28 במרץ 2006, יום הבחירות לכנסת השבע עשרה, נורו 2 רקטות קסאם ורקטת גראד 122 מ"מ לאשקלון, זה היה הירי הראשון של רקטה תקנית מרצועת עזה. הג'יהאד האיסלאמי נטל אחריות. בעקבות ירי זה ומספר מטחים של רקטות קסאם, פתח צה"ל במבצע "חץ דרומי".
המבצע

בבוקר המבצע לראשונה צה"ל תקף באמצעות ספינות של חיל הים ומטוסי חיל חיל האוויר. במבצע כולו נורו 350 פגזים על אתרי שיגור ברצועת עזה, בעיקר בצפונה, באזורים מהם שיגרו קסאמים לשדרות, יישובי חוף אשקלון ואשקלון.
ביום השני למבצע, ב-1 באפריל המשיך הירי מהרצועה לשדרות וזיקים. בתגובה צה"ל הפציץ אתר שיגור בדהנייה וחיסל 7 מחבלי חמאס.
ביום השישי למבצע, ב-5 באפריל חיל האוויר הפציץ מנחת מסוקים ישן בצפון רצועת עזה ממנה ירו קסאמים לשדרות אשקלון והסביבה.
הערות שוליים

↑  חנן גרינברג, "נמשיך לפעול נגד הקסאם מהאוויר, הים והיבשה", באתר ynet, 1 באפריל 2006
↑  חיל-האוויר הפציץ אתמול מנחת מסוקים ברצועת עזה
ערך זה הוא קצרמרבנושא ישראל. אתם מוזמנים לתרום לוויקיפדיה ו.
מוזיאון הילדות V&A

| --- | --- |

 מידע כללי
 סוג:  ילדות
 כתובת:  בת'נל גרין, לונדון
 מיקום:  טאוור האמלטס 
 מדינה:  הממלכה המאוחדת 
 מבקרים בשנה:  400,000
 הקמה ובנייה
 תקופת הבנייה:  ?–1872
 תאריך פתיחה רשמי:  1872 
 קואורדינטות:  51°31′45″N 0°03′18″W﻿ / ﻿51.529055555556°N 0.054888888888889°W﻿ / 51.529055555556; -0.054888888888889
 www.vam.ac.uk/info/young
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמוזיאון הילדות V&A(למפת לונדון רגילה) קנט סארי בר. בקי. הרטפורדשייר אסקסמוזיאון הילדות V&A(למפת טאוור האמלטס רגילה) מוזיאון הילדות V&A(למפת טאוור האמלטס מוגדלת) מוזיאון הילדות V&A
 
חזית המוזיאון
הפתיחה הרשמית של המוזיאון בשנת 1872, בנוכחות הנסיך מוויילס באותה עת, לימים המלך אדוארד השביעי.
מוזיאון הילדות V&A או מוזיאון V&A לילדות (באנגלית: The V&A Museum of Childhood) הוא מוזיאון בבת'נל גרין שבאזור האיסט אנד של לונדון. המוזיאון הוא אגף של מוזיאון ויקטוריה ואלברט (המכונה ה-V&A) - המוזיאון הלאומי של הממלכה המאוחדת לאומנויות שימושיות.
המוזיאון נוסד בשנת 1872 בשם "מוזיאון בת'נל גרין" (Bethnal Green Museum) תוך שימוש במבנה שהועבר מאלברטפוליס. המוזיאון הציג אוספים שונים ובהם אוסף ואלאס. החל משנות ה-20 של המאה ה-20 החל המוזיאון להתמקד בנושאים הקשורים לילדות ולילדים. בשנת 1974 הגדיר מנהל מוזיאון ויקטוריה ואלברט סר רוי סטרונג את המוזיאון כמוזיאון המתמחה בילדות שמטרתו "ללמוד ולחקור מוצרים שנעשו עבור ילדים ועל ידי ילדים".
למוזיאון אוסף רחב של צעצועים, בגדי ילדים ומוצרים עבור ילדים.
מייק באטיסט

| --- | --- |

באטיסט, 2008
 לידה:  21 בנובמבר 1977 (בן 46) לונג ביץ' שבארצות הברית
 עמדה:  פאוור פורוורד, סמול פורוורד, סנטר
 גובה:  2.04 מטרים
 מכללה:  אוניברסיטת המדינה של אריזונה
 דראפט:  לא נבחר, 1999
 קבוצות כשחקן
 2000–2001 2001–2002 2002–2003 2003–2012 2012–2013 2013–2014:  ספירו שרלרואה לורבנטיה ביאלה ממפיס גריזליס פנאתינייקוס פנרבחצ'ה פנאתינייקוס
 הישגים כשחקן
 פורוורד השנה בליגה היוונית (2007)
מייקל ג'יימס "מייק" באטיסט (באנגלית: Michael James "Mike" Batiste; נולד ב-21 בנובמבר 1977 בלונג ביץ', קליפורניה) הוא כדורסלן עבר אמריקאי המחזיק באזרחות בולגרית ששיחק בעמדות הפורוורד והסנטר. גובהו 2.04 מטר.
באטיסט שיחק בליגת הקולג'ים עבור אוניברסיטת המדינה של אריזונה במשך שלוש עונות. הוא לא נבחר בדראפט ה-NBA ועבר לשחק באירופה, במועדון הבלגי ספירו שרלרואה (עונת 2001-2000) ובמועדון האיטלקי, לורבנטיה בייאלה (2002-2001).
לאחר שנתיים של קריירה אירופית באטיסט חתם בקבוצת ה-NBA, ממפיס גריזליס בה שיחק 75 משחקים בהם קלע 6.4 נקודות והוריד 3.4 ריבאונדים בממוצע. לאחר עונה אחת עזב את המועדון וחתם בלוס אנג'לס קליפרס, אך זמן קצר לפני תחילת העונה נחתך מן הקבוצה. באטיסט נותר ללא קבוצה ובמשך עונה שלמה לא שיחק כלל במסגרת כלשהי. ביולי חתם במועדון הפאר היווני פנאתינייקוס, בו שיחק עד שפרש מכדורסל. עם פאנתייקוס זכה באטיסט שמונה פעמים באליפות יוון, שש פעמים בגביע היווני ובשלוש באליפות היורוליג, כשבעונת 2006-07 השיג את כל התארים במקביל.
ביולי 2012 חתם באטיסט לעונה בפנרבחצ'ה הטורקית.
באוגוסט 2013 חתם שוב בפנאתינייקוס, ובסיום העונה פרש מכדורסל.
תארים

אליפות יוון: 2004, 2005, 2006, 2007, 2008, 2009, 2010, 2011, 2014
הגביע היווני: 2005, 2006, 2007, 2007, 2008, 2009, 2012, 2014
אליפות היורוליג: 2007, 2009, 2011
הערות שוליים

↑  "באטיסט עובר לפנרבחצ'ה, דרו ניקולאס לצסק"א", מאתר ONE, מיום 13 ביולי 2012
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.